2016-yilgi F4 Ispaniya chempionati
2016-yilgi F4 Ispaniya chempionati Ispaniya va Portugaliyada boʻlib oʻtadigan, Formula 4 qoidalariga muvofiq oʻtkaziladigan musobaqa hisoblanadi. 2016-yil ushbu poyga bahslarining ilk mavsumi oʻtkazildi. Chempionatda poygachilar musobaqaning texnik reglamentiga mos keladigan 1,4 litrli Tatuus-Abarth bir o‘rindiqli poyga avtomobillarida ishtirok etishdi. Seriya Koiranen GP va RFEDA kompaniyalari tomonidan tashkil etilgan. Mavsum 11-iyun kuni Navarra avtodromida boshlandi va 16-oktyabrda Jaramada avtodromida oʻz yakuniga yetdi. Mavsum yakuniga qadar etti bosqichli 20 ta poyga oʻtkazildi. MP Motorsport piloti Richard Verschoor mavsum gʻolibligini qoʻlga kiritdi. U Jaramada avtodromida boʻlgan poygalarning barchasida gʻalaba qozinib, oʻziga xos natija qayd etdi. Uning jamoasi esa jamoalar oʻrtasida 2016-yilgi F4 Ispaniya chempionati chempionligni qoʻlga kiritdi. Aleksandr Vartanyan musobaqa davomida bir tur o‘tkazib yuborganiga qaramay ikkinchi o‘rinni egallashga muvaffaq boʻldi. Aleksandr Vartanyan mavsum yakuniga qadar 244 ball toʻpladi. Tuomas Tujula Navarradagi poygada gʻolib chiqdi va poygachilar reytingida kuchli uchlikni yakunladi. Verschoorning jamoadoshi Xaveir Lloveras Barselonadagi poygada gʻolib chiqdi va MP Motorsportga oʻz tarixidagi birinchi jamoalari chempionligini qoʻlga kiritishda yordam berdi. Nikita Volegov va Tuomas Happalainen asosiy natijalari hisoblangan poygachilardan edi (kamida besh raundda qatnashgan ishtirokchilarga asosiy jadvalda ball berib boriladi). Jarno Opmeer, Sebastián Fernández, Juuso Puhakka, Juho Valtanen, Roope Markkanenlar asosiy jadvalga natijalari kiritilmagan boʻlsa ham bir necha bor shohsupadan joy egalladi (Markkanen Navarradagi ikkinchi poygada g‘olib chiqgan).